stanford-oval/wikipedia huggingface dataset:
เงือกน้อยผจญภัย
รายชื่อเพลงประกอบ

Daughters of Triton (ธิดาของท่านไทรทัน)
Part of Your World (อยู่ในโลกเธอ)
Part of your World Reprise (อยู่ในโลกเธอ รีไพรส์)
Under the sea (ใต้ท้องทะเล)
Poor Unfortunate Soul (ใจอันไร้ที่พึ่งพา)
Kiss the Girl (มอบรอยจูบ)
Vanessa's song (เพลงวาเนสซา)
Part of Your World Reprise II (อยู่ในโลกเธอ รีไพรส์ 2)
Part of your World  Happy ending Reprise (อยู่ในโลกเธอ รีไพรส์ สู่ความสุขชั่วนิรันดร์)
ภาคต่อและภาคก่อนหน้า

ภาคต่อที่ฉายผ่านหนังแผ่นชื่อ เงือกน้อยผจญภัย ภาค 2 ตอน วิมานรักใต้สมุทร ได้รับการเผยแพร่ในวันที่ 19 กันยายน ค.ศ. 2000 โดยมีเนื้อหาเน้น เมโลดี ลูกสาวของแอเรียลที่อยากสำรวจโลกมหาสมุทร จากนั้นหนังแผ่นภาคก่อนหน้าชื่อ เงือกน้อยผจญภัย ภาค 3 ตอน กำเนิดแอเรียลกับอาณาจักรอันเงียบงัน ได้รับการเผยแพร่ใน ค.ศ. 2008 โดยมีเนื้อหาเหตุการณ์ก่อนหน้าภาพยนตร์ต้นฉบับที่พระเจ้าไทรตันทรงห้ามเสียงดนตรีในแอตแลนติกา
สื่ออื่น ๆ > รายการโทรทัศน์

รายการแอนิเมชันที่อิงจากภาพยนตร์ออกอากาศในช่วงปลาย ค.ศ. 1992 ผ่านเครือข่ายโทรทัศน์ซีบีเอส โดยมีเนื้อหาเกี่ยวกับการผจญภัยของแอเรียลก่อนหน้าเหตุการณ์ในภาพยนตร์
สื่ออื่น ๆ > การดัดแปลงเป็นภาพยนตร์ฉบับนักแสดงจริง

บทความหลัก: เงือกน้อยผจญภัย (ภาพยนตร์ พ.ศ. 2566)
ดูเพิ่ม

เงือกน้อยผจญภัย ภาค 2 ตอน วิมานรักใต้สมุทร
เงือกน้อยผจญภัย ภาค 3 ตอน กำเนิดแอเรียลกับอาณาจักรอันเงียบงัน
เงือกน้อยผจญภัย (ภาพยนตร์ พ.ศ. 2566)
แอเรียล (ตัวการ์ตูน)
เงือกน้อย
แหล่งข้อมูลอื่น

เว็บไซต์ทางการ
เงือกน้อยผจญภัย ที่อินเทอร์เน็ตมูวีเดตาเบส
เงือกน้อยผจญภัย ที่บิกการ์ตูนเดตาเบส
เงือกน้อยผจญภัย ที่บ็อกซ์ออฟฟิศโมโจ
เงือกน้อยผจญภัย ที่รอตเทนโทเมโทส์
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  เยอรมนี 
อื่น ๆ:  มิวสิกเบรนซ์ ผลงาน
เนปจูน (แก้ความกำกวม)

เนปจูน (อังกฤษ: Neptune) อาจจะหมายถึง
ความหมายทั่วไป

ดาวเนปจูน - ดาวเคราะห์ในระบบสุริยะลำดับที่ 8
เนปจูน (เทพปกรณัม) - เทพในเทพปกรณัมโรมัน
ความหมายอื่น

วินโดวส์เนปจูน (Windows Neptune) – ระบบปฏิบัติการพัฒนาโดยไมโครซอฟท์ที่ไม่ได้นำออกเผยแพร่
แอร์-360 แนปตูน (R-360 Neptune) – ขีปนาวุธร่อนต่อต้านเรือสร้างโดยประเทศยูเครน
เนสเตอร์ คาร์โบเนลล์

| เนสเตอร์ คาร์โบเนลล์ |
| --- | --- |
Carbonell arrives at The Dark Knight premiere in New York City, 2008
สารนิเทศภูมิหลัง
เกิด:  (1967-12-01) 1 ธันวาคม ค.ศ. 1967 (57 ปี) Nestor Gastón Carbonell นิวยอร์ก, สหรัฐอเมริกา
คู่สมรส: Shannon Kenny - มีบุตร 2 คน
ปีที่แสดง: 1991-ปัจจุบัน
เนสเตอร์ คาร์โบเนลล์ (อังกฤษ: Nestor Carbonell) เกิดเมื่อวันที่ 1 ธันวาคม ค.ศ. 1967 เป็นนักแสดงชาวอเมริกัน เป็นที่รู้จักในบท ริชาร์ด อัลเพิร์ต ในซีรีส์ทางช่องเอบีซี แนวดราม่าเรื่อง  Lost
เนยเชีย

เนยเชีย
เมล็ดต้นเชีย (Vitellaria paradoxa)
เนยเชีย (อังกฤษ: shea butter) เป็นไขมันสีขาวเหลืองที่สกัดได้จากเมล็ดต้นเชีย (Vitellaria paradoxa)  ซึ่งเป็นพืชท้องถิ่นในทวีปแอฟริกา เนยเชียเป็นไขมันประเภทไตรกลีเซอไรด์ที่ประกอบด้วยกรดไขมันหลายชนิด ได้แก่ กรดโอเลอิก (40-60%), กรดสเตียริก (20-50%), กรดลิโนเลอิก (3-11%), กรดปาล์มิติก (2-9%), กรดลิโนเลนิกอัลฟา (<1%) และกรดอะราคิดิก (<1%)
เนยเชียนิยมใช้เป็นสารเพิ่มความชุ่มชื้นในเครื่องสำอางหลายชนิด เช่น ลิปกลอส, โลชัน, ครีม, ผลิตภัณฑ์บำรุงเส้นผมและสบู่ แต่ในเชิงพาณิชย์ไม่นิยมใช้เนยเชียทำสบู่เพราะต้นทุนสูงและคุณสมบัติที่ไม่ค่อยแปรสภาพเป็นสบู่เมื่อทำปฏิกิริยากับแอลคาไลน์ ในทางการแพทย์ใช้ผสมเป็นยาประเภทขี้ผึ้งเพราะมีคุณสมบัติต้านการอักเสบ ในอุตสาหกรรมผลิตช็อกโกแลต บางครั้งมีการผสมเนยเชียกับไขมันอื่น ๆ เพื่อใช้แทนเนยโกโก้ แต่จะให้รสชาติที่ต่างกัน
องค์กรเพื่อการพัฒนาระหว่างประเทศแห่งสหรัฐอเมริกาและหลายบริษัท ได้จัดระดับความบริสุทธิ์ของเนยเชียเป็น 5 ระดับ ได้แก่:
A (ดิบ, สกัดด้วยน้ำ)
B (กลั่นแล้ว)
C (กลั่นและสกัดด้วยตัวทำละลาย เช่น เฮกเซน)
D (ระดับไม่มีการปนเปื้อนต่ำสุด)
E (มีการปนเปื้อน)
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ เนยเชีย
"Shea Butter - MSDS". Science Lab. คลังข้อมูลเก่าเก็บจากแหล่งเดิมเมื่อ 2016-04-04. สืบค้นเมื่อ 2016-10-25.
| ด ค กผลผลิตจากป่าที่ไม่ใช่เนื้อไม้ |
| --- | --- |
ผลผลิตจากสัตว์:  การล่าสัตว์ป่า [en]  ขนสัตว์  น้ำผึ้ง 
เบอร์รี ผลไม้:  กล้วย  ขนุน  จูนิเปอร์เบอร์รี [en]  ทุเรียน  บลูเบอร์รี  บิลเบอร์รี [en]  แบล็กเบอร์รี  มะขาม  มะพร้าว  เมล็ดโกโก้ [en]  ราสป์เบอร์รี  ลินกอนเบอร์รี [en]  สตรอว์เบอร์รี  ส้มแขก [en]  สาเก  ฮัคเคิลเบอร์รี [en] 
ใบพืช รากพืช:  ซาสซาฟราส [en] กัมโบ ฟิเล [en]  รูตเบียร์  ปาล์มเลื้อย  ใบพลู  เฟิร์นฟิเดิลเฮด [en] ผักกูด  มะธูกะ [en]  ยอดปาล์ม [en] ยอดมะพร้าวอ่อน  สาคู ปรงทะเล [en]  โสม [en]  หอมใหญ่ 
เห็ด:  Bare-toothed russula  Bay bolete  Birch bolete  พอร์ชินี  Chanterelle  Honey mushroom  หลินจือ  มัตสึตาเกะ  Meadow mushroom  Morel  นางรม  Parasol mushroom  Red cap  Saffron milk cap  Slippery jack  ทรัฟเฟิล  Yellow knight 
ถั่ว เครื่องเทศ:  กานพลู  จันทน์เทศ  บราซิลนัต  ใบกระวาน  พริกไทย  เมล็ดสน [en]  ลูกสำรอง [en]  วานิลลา  หมาก [en]  อบเชย  ออลสไปซ์  เฮเซลนัต 
น้ำมันพืช ไข:  คาร์นอบา  Chaulmoogra (Hydnocarpus wightiana)  เนยโกโก้  ยูคาลิปทอล  น้ำมันยูคาลิปตัส  Japan wax  Kokum  Kusum  Mahuwa  Nagkesar  น้ำมันปาล์ม (kernel)  Pongamia  Phulwara  Pilu  Sal-seed (Shorea robusta)  น้ำมันจันทน์  เนยเชีย  Tea-seed  Tea-tree  Vateria indica 
ยางไม้:  Benzoin  Birch-tar  การบูร  Creosote  กำยาน  รง  Kauri  แลคเกอร์  แมสติก  มดยอบ  Pine tar  Pitch  ยางสน  น้ำมันสน  ครั่ง  ยางรัก 
น้ำเลี้ยง / ยาง และอื่น ๆ:  Birch syrup  หมากฝรั่ง  น้ำตาลจาก  น้ำตาลมะพร้าว  น้ำตาลอินทผลัม  น้ำเชื่อมผลไม้  Gum arabic  Gutta-percha  Kino  น้ำยาง  น้ำเชื่อมเมเปิล  น้ำตาลปึก  Palm wine (akpeteshie  ogogoro)  ยาง  Spruce gum 
อื่น ๆ:  ไผ่ (หน่อไม้)  Birch bark  Birch beer  ไม้ก๊อก  เฟิร์น  Forage  Gambier  มอสส์  สีธรรมชาติ (เทียนกิ่งขาว)  พีต  ควินิน  หวาย  เชลแล็ก  Tanbark (แทนนิน)  Thatching  Tendu leaves  Willow bark
เนอร์มาเทรลเวียร์

| --- | --- |

ข้อมูลทางคลินิก
ชื่ออื่น: PF-07321332
ช่องทางการรับยา: By mouth
รหัส ATC: None
กฏหมาย
สถานะตามกฏหมาย:  US: ℞-only via emergency use authorization 
ตัวบ่งชี้
 ชื่อตามระบบ IUPAC (1R,2S,5S)-N-[(1S)-1-cyano-2-[(3S)-2-oxopyrrolidin-3-yl]ethyl]-3-[(2S)-3,3-dimethyl-2-[(2,2,2-trifluoroacetyl)amino]butanoyl]-6,6-dimethyl-3-azabicyclo[3.1.0]hexane-2-carboxamide 
เลขทะเบียน CAS: 2628280-40-8
PubChem CID: 155903259
ChemSpider: 114826566
UNII: 7R9A5P7H32
KEGG: D12244
ChEBI: CHEBI:170007
ข้อมูลทางกายภาพและเคมี
สูตร: C23H32F3N5O4
มวลต่อโมล: 499.535 g·mol−1
แบบจำลอง 3D (JSmol): Interactive image
จุดหลอมเหลว: 192.9 องศาเซลเซียส (379.2 องศาฟาเรนไฮต์) 
 SMILES CC1([C@@H]2[C@H]1[C@H](N(C2)C(=O)[C@H](C(C)(C)C)NC(=O)C(F)(F)F)C(=O)N[C@@H](C[C@@H]3CCNC3=O)C#N)C 
 InChI InChI=1S/C23H32F3N5O4/c1-21(2,3)16(30-20(35)23(24,25)26)19(34)31-10-13-14(22(13,4)5)15(31)18(33)29-12(9-27)8-11-6-7-28-17(11)32/h11-16H,6-8,10H2,1-5H3,(H,28,32)(H,29,33)(H,30,35)/t11-,12-,13-,14-,15-,16+/m0/s1 Key:LIENCHBZNNMNKG-OJFNHCPVSA-N 
 สารานุกรมเภสัชกรรม
Xray crystal structure (PDB:7SI9 and 7VH8) of the SARS-CoV-2 protease inhibitor nirmatrelvir bound to the viral 3CLpro (Mpro) protease enzyme. Ribbon diagram of the protein with the drug shown as sticks. The catalytic residues (His41, Cys145) are shown as yellow sticks.
เนอร์มาเทรลเวียร์ (อังกฤษ: nirmatrelvir) เป็นยาต้านไวรัสชนิดกิน ออกฤทธิ์ผ่านกลไกการยับยั้งเอนไซม์ 3CL โพรตีเอส ผลิตโดยบริษัทไฟเซอร์ ใช้เครื่องหมายการค้าแพ็กซ์โลวิด (Paxlovid)
เนชั่น บรอดแคสติ้ง คอร์ปอเรชั่น

| --- | --- |

ประเภท: บริษัทมหาชนจำกัด
การซื้อขาย: mai:NBC 
อุตสาหกรรม: สื่อสารมวลชน
ก่อตั้ง: 8 มกราคม พ.ศ. 2536 (31 ปี)
ผู้ก่อตั้ง: สุทธิชัย หยุ่น, เทพชัย หย่อง
สำนักงานใหญ่: เลขที่ 1854 ถนนเทพรัตน แขวงบางนาใต้ เขตบางนา กรุงเทพมหานคร 10260
บุคลากรหลัก: ผศ.ดร.สามารถ ดีพิจารณ์ ประธานกรรมการ พรทิพย์ ตรงกิ่งตอน ประธานกรรมการบริหาร, ประธานเจ้าหน้าที่บริหาร เอี่ยมศรี บุญหชัยรัตน์ ประธานเจ้าหน้าที่ปฏิบัติการสายงานการตลาดและงานขาย
ผลิตภัณฑ์: เนชั่นทีวี (ชื่อเดิม: เนชั่นแชนเนล) สปริง 26 (ชื่อเดิม: กรุงเทพธุรกิจทีวี และนาว 26)
รายได้: 313 ล้านบาท (2553)
เว็บไซต์: www.nbc.co.th
บริษัท เนชั่น บรอดแคสติ้ง คอร์ปอเรชั่น จำกัด (มหาชน)​ (อังกฤษ: Nation Broadcasting Corporation Public Company Limited; ชื่อย่อ: NBC) เป็นบริษัทที่ดูแลสายงานวิทยุกระจายเสียงและวิทยุโทรทัศน์ ในเครือเนชั่นกรุ๊ป และเป็นบริษัทแม่ของ บริษัท เนชั่น ทีวี จำกัด ผู้รับใบอนุญาตประกอบกิจการโทรทัศน์ภาคพื้นดินระบบดิจิทัล ในชื่อ เนชั่นทีวี
ประวัติ

NBC ก่อตั้งขึ้นเมื่อวันที่ 8 มกราคม พ.ศ. 2536 ด้วยชื่อ บริษัท แน็ทค่อน มีเดีย จำกัด ทุนจดทะเบียนตั้งต้นที่ 1 ล้านบาท เพื่อเป็นผู้ผลิตรายการสนทนาเชิงข่าว เนชั่นนิวส์ทอล์ก ทางไทยทีวีสีช่อง 9 อ.ส.ม.ท. เป็นรายการแรก โดยระยะต่อมา เข้าร่วมผลิตรายการข่าว ทางไทยสกายทีวี จากนั้นเมื่อปี พ.ศ. 2539 เปลี่ยนชื่อเป็น บริษัท เนชั่น เทเลวิชั่น จำกัด พร้อมทั้งเข้าร่วมผลิตรายการข่าว กับสถานีโทรทัศน์ไอทีวี จนถึงปี พ.ศ. 2542
บริษัทฯ เปลี่ยนเป็นชื่อปัจจุบัน โดยที่ยังไม่เป็นบริษัทมหาชน เมื่อปี พ.ศ. 2540 ก่อนที่จะก่อตั้งช่องโทรทัศน์ข่าว เนชั่น แชนเนล (อังกฤษ: Nation Channel; ปัจจุบันคือเนชั่นทีวี) เป็นแห่งแรกของไทย เมื่อวันที่ 1 มิถุนายน พ.ศ. 2543 ออกอากาศผ่านเครือข่ายโทรทัศน์บอกรับเป็นสมาชิกยูบีซี (ปัจจุบันคือทรูวิชั่นส์) ทางช่องหมายเลข 8 จนถึงวันที่ 1 พฤษภาคม พ.ศ. 2546 จึงย้ายไปออกอากาศ ผ่านเครือข่ายโทรทัศน์ประเภทบริการกระจายสัญญาณแบบหลายจุดหลายช่อง ไททีวี ของกรมประชาสัมพันธ์ ทางช่องหมายเลข 1 รวมทั้งบริการเคเบิลทีวีส่วนท้องถิ่น, โทรทัศน์ผ่านดาวเทียมระบบซี-แบนด์ (สำหรับระบบเคยู-แบนด์ เริ่มออกอากาศเมื่อปี พ.ศ. 2551) แล้วจึงแปรสภาพเป็นบริษัทมหาชนในปี พ.ศ. 2552
นอกจากนี้ NBC ยังก่อตั้งช่องแมงโก้ ทีวี (อังกฤษ: Mango TV) เพิ่มเติมเมื่อปี พ.ศ. 2553 และช่องระวังภัย ในปี พ.ศ. 2554 โดยทั้งสองช่อง ออกอากาศทางโทรทัศน์ผ่านดาวเทียม, โทรทัศน์ผ่านสัญญาณต่อเนื่อง และโทรทัศน์ผ่านสายเคเบิลส่วนท้องถิ่น ซึ่งในปี พ.ศ. 2554 บริษัทฯ ยังร่วมกับเครือข่ายโทรทัศน์ดาวเทียมเอ็มคอท ของบริษัท อสมท จำกัด (มหาชน) รวมถึงเข้าบริหารงาน และผลิตรายการโทรทัศน์ ทางช่องอาเซียนทีวี ผ่านเครือข่ายโทรทัศน์บอกรับเป็นสมาชิกทรูวิชันส์ ทางช่องหมายเลข 99 และผ่านดาวเทียมไทยคม ในระบบซี-แบนด์ และร่วมกับมูลนิธิโรงพยาบาลรามาธิบดี เข้าบริหารงานและผลิตรายการโทรทัศน์ ทางช่องรามา แชนเนล ผ่านเครือข่ายโทรทัศน์บอกรับเป็นสมาชิกทรูวิชันส์ ทางช่องหมายเลข 80, โทรทัศน์ผ่านสัญญาณต่อเนื่อง และโทรทัศน์ผ่านสายเคเบิลส่วนท้องถิ่น นอกจากนี้ ยังให้ธีระ ธัญไพบูลย์ เข้าร่วมเป็นพิธีกรหลักของรายการข่าว เรื่องเด่นเย็นนี้ ทางไทยทีวีสีช่อง 3 ตั้งแต่เริ่มต้นรายการเมื่อปี พ.ศ. 2548 อีกด้วย
ผู้ถือหุ้นรายใหญ่

ข้อมูล ณ วันที่ 6 พฤศจิกายน พ.ศ. 2563
| ลำดับที่ | รายชื่อผู้ถือหุ้น | จำนวนหุ้นสามัญ | สัดส่วนการถือหุ้น |
| --- | --- | --- | --- |
| 1 | บริษัท เนชั่น กรุ๊ป (ประเทศไทย) จำกัด (มหาชน) | 573,829,611 | 71.45% |
| 2 | กัญจนารัศม์ วงศ์พันธุ์ | 42,928,400 | 5.34% |
| 3 | สมบัติ พานิชชีวะ | 24,333,900 | 3.03% |
| 4 | ปกรณ์ มงคลธาดา | 22,621,756 | 2.82% |
| 5 | อรอร อัครเศรณี | 18,400,000 | 2.29% |
| 6 | บริษัท กรีนสยาม จำกัด | 15,000,000 | 1.87% |
| 7 | สุวิชา ศฤงคารพูนเพิ่ม | 6,430,000 | 0.80% |
| 8 | นิวัตน์ แจ้งอริยวงศ์ | 5,000,000 | 0.62% |
การประกอบธุรกิจ

บทความหลัก: เนชั่นทีวี
กิจการโทรทัศน์ภาคพื้นดินที่เป็นของ NBC โดยตรงคือ เนชั่นทีวี ซึ่งเปลี่ยนชื่อมาจาก เนชั่น แชนแนล (พ.ศ. 2543 - 2557) เป็นสถานีโทรทัศน์ที่นำเสนอข่าวตลอด 24 ชั่วโมงเป็นแห่งแรกของประเทศไทย เริ่มออกอากาศครั้งแรกเมื่อวันที่ 1 มิถุนายน พ.ศ. 2543 ทางยูบีซี ช่อง 8 ต่อมาในวันที่ 1 พฤษภาคม พ.ศ. 2546 เนชั่น แชนแนล ได้ย้ายการออกอากาศจากยูบีซี ช่อง 8 มาสู่สถานีวิทยุโทรทัศน์ไททีวี ช่อง 1 ผ่านบริการกระจายสัญญาณแบบหลายจุดหลายช่อง (MMDS) ครอบคลุมพื้นที่กรุงเทพมหานครและปริมณฑล โดยให้เหตุผลว่า มีอำนาจรัฐเข้าแทรกแซง ก่อนที่ในวันที่ 27 ธันวาคม พ.ศ. 2556 NBC จะชนะการประมูลช่องรายการข่าวในโทรทัศน์ภาคพื้นดินระบบดิจิทัล จึงเปลี่ยนชื่อมาเป็นเนชั่นทีวีดังในปัจจุบัน และเริ่มออกอากาศครั้งแรกเมื่อวันที่ 1 เมษายน พ.ศ. 2557
นอกจากนี้ NBC ยังเคยผลิตรายการโทรทัศน์ออกอากาศทางโทรทัศน์ระบบแอนะล็อก 2 ช่อง คือ
ช่อง 9 เอ็มคอตเอชดี
ชีพจรโลกวันนี้
ชีพจรโลกกับสุทธิชัย หยุ่น
เช้าข่าวข้น คนข่าวเช้า (ย้ายมาออกอากาศทางเนชั่นทีวี ในชื่อข่าวข้นรับอรุณ, เนชั่น คัดข่าวเช้า และ ขยี้ข่าวเช้า (ปัจจุบันคือ Morning Nation))
ข่าวข้นคนข่าว (ย้ายมาออกอากาศทางเนชั่นทีวี ในชื่อ ข่าวข้นคนเนชั่น (ปัจจุบันกลับมาใช้ชื่อเดิมภายหลังปฏิรูปองค์กรในช่วงปลายปี พ.ศ. 2563 คือรายการ ข่าวข้นคนข่าว))
จุดชนวนความคิด
อี-ไลฟ์ อี-บิสสิเนส
เขียวยกแผง
ก๊วนเศรษฐกิจ
ยิ่งถก กนกซัก (ผลิตร่วมกับ ไนน์เอ็นเตอร์เทน)
ททบ.5 เอชดี
สยามเช้านี้
ถูกผิดคิดเอง
Toward 2015
แหล่งข้อมูลอื่น

เว็บไซต์ทางการ
| ด ค กเครือเนชั่น |
| --- | --- |
สื่อและสิ่งพิมพ์: เดอะเนชั่น • กรุงเทพธุรกิจ • เนชั่นสุดสัปดาห์ • คมชัดลึก • เนชั่นจูเนียร์ · กรุงเทพธุรกิจบิซวีค • เดลี่เอ็กซ์เพรส
สื่ออื่น: บิสซิเนสรีวิว • ลลนา • บูม • เนชั่นจูเนียร์
สื่อโทรทัศน์: เนชั่นทีวี • สปริง 26
บริษัท: เนชั่น เอ็ดดูเทนเมนท์ • เนชั่น บุ๊กส์  • เนชั่น บรอดแคสติ้ง คอร์ปอเรชั่น
ผู้ก่อตั้งและผู้บริหาร: ธนาชัย ธีรพัฒนวงศ์ • สุนิดา กิติยากร • ธรรมนูญ มหาเปารยะ • เชวง จริยะพิสุทธิ์ • แซม กฤษณะ • ธนะชัย สันติชัยกูล
บุคคลสำคัญ: สุทธิชัย หยุ่น • เทพชัย หย่อง • สุภาพ คลี่ขจาย • สรยุทธ สุทัศนะจินดา • กนก รัตน์วงศ์สกุล · ธีระ ธัญไพบูลย์ • จอมขวัญ หลาวเพ็ชร์ • วีณารัตน์ เลาหภคกุล • กฤษนะ ละไล • กวี จงกิจถาวร • โสภณ องค์การณ์ • ก่อเขต จันทเลิศลักษณ์ • แอนดรูว์ บิ๊กส์ • วรเทพ สุวัฒนพิมพ์
รายการเด่น: เก็บตกจากเนชั่น • คมชัดลึก • ชีพจรโลกวันนี้ • ชีพจรโลกกับสุทธิชัย หยุ่น • เช้าข่าวข้น คนข่าวเช้า • ข่าวข้นคนข่าว • ข่าวข้นรับอรุณ • ข่าวข้นคนเนชั่น • จุดชนวนความคิด • อี-ไลฟ์ อี-บิสสิเนส • เขียวยกแผง • ก๊วนเศรษฐกิจ • สยามเช้านี้ • ถูกผิดคิดเอง • จมูกมด• ใช่หรือไม่ ได้รู้กัน
อาคารเนชั่นอินเตอร์ลิงก์ (เนชั่นทาวเวอร์) • มหาวิทยาลัยเนชั่น • หมวดหมู่
เนินความโน้มถ่วง

น้ำไหลขึ้นเนินที่แมกเนติกฮิลล์ในเมืองมองก์ตัน ประเทศแคนาดา
เนินความโน้มถ่วง, มองก์ตัน, ประเทศแคนาดา
เนินความโน้มถ่วง (อังกฤษ: gravity hill) หรือ เนินแม่เหล็ก (magnetic hill) หรือ เนินพิศวง (mystery hill) เป็นพื้นที่ที่สภาพแวดล้อมก่อให้เกิดภาพลวงตา ส่งผลให้ตีนเนินดูเหมือนมีความชันเสมือนเป็นยอดเนิน ดังนั้นเมื่อจอดรถโดยไม่เข้าเกียร์จะทำให้รถไหลขึ้นเนินเหมือนต้านความโน้มถ่วง มีเนินความโน้มถ่วงที่เป็นที่รู้จักหลายร้อยแห่งทั่วโลก
ความชันของเนินความโน้มถ่วงนั้นเป็นภาพลวงตา แม้จะมีการอ้างบ่อยครั้งว่าเนินเหล่านี้เกิดจากพลังแม่เหล็กหรืออำนาจเหนือธรรมชาติ แต่ปัจจัยที่สำคัญที่สุดที่ก่อให้เกิดภาพลวงตาคือเส้นขอบฟ้าถูกบดบังเกือบหรือทั้งหมด นอกจากนี้วัตถุที่ผู้สังเกตใช้ตัดสินความตั้งฉากกับพื้นอย่างต้นไม้อาจเอน ส่งผลให้การรับรู้ความชันผิดพลาด
ภาพลวงตาของเนินความโน้มถ่วงคล้ายกับห้องเอมส์ที่เมื่อมองจากด้านหน้าจะเห็นเป็นสี่เหลี่ยมมุมฉาก แต่ในความเป็นจริงห้องมีลักษณะเป็นสี่เหลี่ยมคางหมูที่บิดเบี้ยว ส่งผลให้ผู้สังเกตเห็นวัตถุมีขนาดเปลี่ยนไปมาเมื่อย้ายจากมุมหนึ่งมายังอีกมุมหนึ่งของห้อง
ปรากฏการณ์ตรงข้ามกับเนินความโน้มถ่วงคือ false flat ซึ่งเป็นทางขึ้นเนินที่เหมือนทางเรียบในการแข่งขันจักรยาน
เนลลี

| เนลลี |
| --- | --- |

ข้อมูลพื้นฐาน
ชื่อเกิด: คอร์เนลล์ เฮย์เนส จูเนียร์
เกิด:  (1974-11-02) 2 พฤศจิกายน ค.ศ. 1974 (50 ปี)
แนวเพลง: มิดเวสต์ฮิปฮอป ,เซาเทิร์นฮิปฮอป, อาร์แอนด์บี, ป็อป
อาชีพ: แร็ปเปอร์ นักร้อง นักแสดง
ช่วงปี: 2000-ปัจจุบัน
ค่ายเพลง: Derrty, Universal

เว็บไซต์: เว็บไซต์อย่างเป็นทางการ
เนลลี (อังกฤษ: Nelly) หรือมีชื่อจริงว่า คอร์เนลล์ เฮย์เนส จูเนียร์ (อังกฤษ: Cornell Haynes Jr.) เกิดเมื่อวันที่ 2 พฤศจิกายน ค.ศ. 1974 เป็นนักร้องแนวป็อปแร็ป จากเซนต์หลุยส์ เคยเป็นสมาชิกวงแร็ปที่ชื่อว่า St. Lunatics จากนั้นเซ็นสัญญากับค่าย Universal Records ภายใต้สังกัดยูนิเวอร์ซัล ออกผลงานเดี่ยว มาแล้ว 4 ชุด และมีเพลงอันดับ 1 บนบิลบอร์ดอยู่หลายเพลง เขายังได้รับรางวัลแกรมมี่ในปี 2003 และ 2004 เขายังมีผลงานการแสดงในภาพยนตร์สร้างใหม่เรื่อง The Longest Yard  ร่วมกับ อดัม แซนด์เลอร์ และ คริส ร็อก นอกจากนี้ยังร่วมแข่งโป๊กเกอร์ในงาน  World Series of Poker ปี 2007 เขายังเป็นหนึ่งในเจ้าของทีมบาสเก็ตบอล Charlotte Bobcats ร่วมกับ โรเบิร์ต แอล จอห์นสัน กับ ไมเคิล จอร์แดน
ผลงาน > อัลบั้ม

Country Grammar (2000)
Nellyville (2002)
Sweat (2004)
Suit (2004)
Brass Knuckles (2008)
5.0 (2010)
M.O. (2013)
เนินพุโคลน

เนินพุโคลน (อังกฤษ: mud volcano ; mud dome) หมายถึง หมวดหินที่เกิดขึ้นจากของเหลวและแก๊สที่ปลดปล่อยออกมาในทางธรณีวิทยา ทว่ามีกระบวนการที่แตกต่างอย่างหลากหลาย ซึ่งอาจซึ่งก่อให้เกิดผลในลักษณะเช่นนี้ อุณหภูมิในกระบวนการนี้จะเย็นกว่ากระบวนการเกิดหินอัคนีเป็นอย่างมาก โครงสร้างที่มีขนาดใหญ่ที่สุด มีเส้นผ่าศูนย์กลางถึง 10 กิโลเมตร และมีความสูงถึง 700 เมตร
แก๊สที่ปล่อยออกมาในเนินพุโคลนนี้ เป็นแก๊สมีเทน 80% พร้อมกันนี้ยังมีไนโตรเจนและคาร์บอนไดออกไซด์อีกเล็กน้อย วัตถุที่ถูกขับออกมานั้นมีลักษณะหนืด ประกอบด้วยของวัตถุแข็งขนาดเล็กละเอียด แขวนลอยอยู่ในของเหลว ซึ่งอาจรวมถึงน้ำ (มักจะเป็นกรด หรือเกลือ) และของเหลวจำพวกไฮโดรคาร์บอน
เคยพบที่ประเทศไต้หวัน จังหวัดเกาสวง เป็นสถานที่ท่องเที่ยวที่มีชื่อเสียงพอสมควร ผู้หญิงนิยมนำโคลนไปพอกหน้าเป็นเครื่องสำอางค์บำรุงผิว
เนลลี เฟอร์ทาโด

| เนลลี เฟอร์ทาโด |
| --- | --- |

ข้อมูลพื้นฐาน
ชื่อเกิด: เนลลี คิม เฟอร์ทาโด
เกิด:  (1978-12-02) 2 ธันวาคม ค.ศ. 1978 (46 ปี)
ที่เกิด: แคนาดา
แนวเพลง: ป็อป, ซอฟต์ร็อก, อาร์แอนด์บี, ป็อปแร็ป, แด๊นซ์-ป็อป, อีเลกโทรนิก้า, เวิลด์มิวสิก, โฟล์กร็อก, ลาตินป็อป, ทริปฮ็อป
อาชีพ: นักร้อง นักแต่งเพลง โปรดิวเซอร์ นักดนตรี
เครื่องดนตรี: เสียงร้อง,กีตาร์,คีย์บอร์ด,ทรอมโบน ,ukulele
ช่วงปี: 1996–ปัจจุบัน
ค่ายเพลง: DreamWorks (2000-2003)  MMMG/Geffen (2006-ปัจจุบัน)

เว็บไซต์: nellyfurtado.com
เนลลี คิม เฟอร์ทาโด (อังกฤษ: Nelly Kim Furtado) เกิดเมื่อวันที่ 2 ธันวาคม ค.ศ. 1978 เป็นนักร้องชาวแคนาดา นักแต่งเพลง โปรดิวเซอร์เพลง นักดนตรี เธอยังถือสัญชาติโปรตุเกสอีกด้วย
เฟอร์ทาโดมีชื่อเสียงในปี 2000 หลังจากออกอัลบั้มแรก Whoa, Nelly! และคว้ารางวัลแกรมมี่จากซิงเกิล "I'm like a Bird" ต่อมาเธอแต่งงานและมีลูกจึงไม่ได้มีผลงานผ่านทางสื่อมากนัก และมีผลงานอัลบั้ม Folklore (2003) หลังจากนั้นเธอกลับมากับอัลบั้มในปี 2006 Loose และมีเพลงดังอย่าง "Promiscuous", "Maneater", "Say It Right", และ "All Good Things (Come to an End)"
เฟอร์ทาโดเป็นที่รู้จักใน นักทดลองเครื่องดนตรีที่หลากหลาย เสียง แนวเพลง ภาษา การใช้เสียงร้อง ที่แตกต่างกัน ในเพลงของเธอ ความหลากหลายนี้เองมาจากความสนใจในวัฒนธรรมดนตรีอันหลากหลายของเธอ
ผลงานอัลบั้ม

2000: Whoa, Nelly!
2003: Folklore
2006: Loose
2009: Mi Plan
เนย์มาร์: ความวุ่นวายที่ลงตัว

| เนย์มาร์: ความวุ่นวายที่ลงตัว |
| --- | --- |

ประเภท: สารคดี
กำกับโดย: เดวิด ชาร์ลส์ รอดริเกซ
ประเทศแหล่งกำเนิด:   สหรัฐอเมริกา  บราซิล 
ภาษาต้นฉบับ: โปรตุเกส
จำนวนฤดูกาล: 1
จำนวนตอน: 3
การผลิต
ผู้ลำดับภาพ: วิล ซีนิดาริค
บริษัทผู้ผลิต:   Campfire  Makemake 
ออกอากาศ
เครือข่าย: เน็ตฟลิกซ์
ออกอากาศ: 25 มกราคม พ.ศ. 2565
เนย์มาร์: ความวุ่นวายที่ลงตัว  (อังกฤษ: Neymar: The Perfect Chaos) เป็นซีรีส์สารคดีจากเน็ตฟลิกซ์เล่าเรื่องราวเกี่ยวกับ เนย์มาร์ นักฟุตบอลอาชีพชาวบราซิล กำกับโดย เดวิด ชาร์ลส์ รอดริเกซ ลงสตรีมมิงทางเน็ตฟลิกซ์เมื่อวันที่ 25 มกราคม พ.ศ. 2565
นักแสดง

เนย์มาร์
เดวิด เบคแฮม
ลิโอเนล เมสซิ
กีลียาน อึมบาเป
มาร์กิญญุส
ชียากู ซิลวา
ดานีแยล อัลวิส
ลุยส์ ซัวเรซ
โครงเรื่อง

| ลำดับ | ตอน | เรื่องย่อ |
| --- | --- | --- |
| 1 | "นักเตะแข้งทองจากบราซิล" | ในตอนแรกของสารคดีเรื่องจะเล่าเกี่ยวกับ การเริ่มต้นช่วงชีวิตในช่วงแรกของเนย์มาร์โดยจะมีคลิปเหตุการณ์ต่างๆไม่ว่าจะเป็นความสำเร็จหรือสิ่งที่ผิดพลาดก่อนที่จะย้อนไปเล่าถึงเรื่องราวต้นกำเนิดของเนย์มาร์จนกระทั่งถึงตอนที่เนย์มาร์ตัดสินใจมาที่สโมสรฟุตบอลบาร์เซโลนา |
| 2 | "กลับมาล้างตา" | ในตอนที่สองจะเน้นเล่าไปที่ช่วงที่เนย์มาร์ค้าแข้งอยู่กับสโมสรฟุตบอลบาร์เซโลนาเป็นหลัก โดยเฉพาะการแข่งขันรอบ 16 ทีมสุดท้ายในการแข่งขันยูฟ่าแชมเปียนส์ลีกระหว่าง สโมสรฟุตบอลบาร์เซโลนา และ สโมสรฟุตบอลปารีแซ็ง-แฌร์แม็งซึ่งเนย์มาร์มีส่วนสำคัญในชัยชนะของทีม รวมถึงเหตุการณ์ในชีวิตส่วนตัวของเขาในช่วงเวลานั้น และเรื่องอื้อฉาวที่นางแบบชาวบราซิล กล่าวหาว่าเนย์มาร์ข่มขืนเธอและจบตอนด้วยการที่เนย์มาร์เซ็นสัญญา 5 ปีเพื่อเล่นให้กับปารีส แซงต์ แชร์กแมง  |
| 3 | "ที่นี่คือปารีส" | ตอนสุดท้ายจะเล่าเรื่องที่เนย์มาร์ต้องดิ้นรนเพื่อตั้งหลักที่สโมสรฟุตบอลปารีแซ็ง-แฌร์แม็ง และวางแผนอนาคตในอาชีพการงานและชีวิตส่วนตัวของเขา แล้วกล่าวถึงการเสียชีวิตของนักบาสเก็ตบอลชาวอเมริกัน โคบี ไบรอันต์ เป็นจุดเปลี่ยนทางความคิดของเนย์มาร์ โดยเนย์มาร์ตัดสินใจมุ่งมั่นเกี่ยวกับฟุตบอลมากขึ้น |
เนบิวลาดาวเคราะห์

NGC 6543 หรือ เนบิวลาตาแมว
เนบิวลาดาวเคราะห์ (อังกฤษ: planetary nebula) คือส่วนที่เคยเป็นแก๊สและฝุ่นผงชั้นผิวนอกของดาวฤกษ์ที่มีมวลน้อย เมื่อดาวฤกษ์ดวงนั้นได้เปลี่ยนสภาพเป็นดาวยักษ์แดง และเชื้อเพลิงไฮโดรเจนได้หมดลงแล้ว แกนกลางของดาวจะยุบตัวลงกลายเป็นดาวแคระขาว สังเกตได้จากจุดสีขาวตรงกลางภาพ และส่วนนอกนั้นเองที่แผ่กระจายออกไปในอวกาศเรียกว่าเนบิวลาดาวเคราะห์ ซึ่งจะกลายเป็นวัตถุดิบในการสร้างดาวฤกษ์และระบบดาวรุ่นถัดไป และทำให้เอกภพมีธาตุอื่น ๆ เพิ่มขึ้น นอกเหนือจากไฮโดรเจนและฮีเลียม
แท้จริงแล้วเนบิวลาดาวเคราะห์ไม่ได้เกี่ยวข้องกับดาวเคราะห์แต่อย่างใด เพียงแต่ว่านักดาราศาสตร์ในสมัยก่อนมองเห็นเนบิวลาดาวเคราะห์มีลักษณะคล้ายดาวเคราะห์แก๊ส เนบิวลาดาวเคราะห์จัดเป็นช่วงชีวิตของดาวที่สั้นมาก คือประมาณสิบปีหรือพันปี เมื่อเทียบกับอายุขัยของดาวที่มีมากเป็นพันล้านปี
ในปัจจุบันเราค้นพบเนบิวลาดาวเคราะห์แล้วประมาณ 1,500 แห่ง ส่วนมากพบใกล้ศูนย์กลางดาราจักรทางช้างเผือก
การสังเกตและศึกษา

เนบิวลาดาวเคราะห์จัดเป็นวัตถุท้องฟ้าที่จางมาก มองไม่เห็นด้วยตาเปล่า คนแรกที่ค้นพบเนบิวลาดาวเคราะห์คือ ชาลส์ เมสสิเยร์ (Charles Messier) นักดาราศาสตร์ชาวฝรั่งเศส ซึ่งเนบิวลานั้นมีชื่อว่า เนบิวลาดัมเบล ค้นพบเมื่อปี พ.ศ. 2307 ในขณะนั้นเทคโนโลยีทางดาราศาสตร์ยังไม่ก้าวหน้า  และมีการค้นพบเนบิวลาดาวเคราะห์ที่คล้ายกับดาวเคราะห์แก๊ส จึงมีการเรียกชื่อวัตถุท้องฟ้าชนิดนี้ว่าเนบิวลาดาวเคราะห์
ในเวลาต่อมา วิลเลียม ฮักกิน (William Huggin) นักดาราศาสตร์ชาวอังกฤษ ได้ทำการศึกษาธรรมชาติของเนบิวลาดาวเคราะห์ โดยการใช้การแยกแสงของวัตถุท้องฟ้าผ่านปริซึม  เขาค้นพบว่าเมื่อเขาสังเกตดาราจักรแอนโดรเมดา พบว่าในแถบสเปกตรัมมีเส้นดูดกลืนอยู่มาก ต่อมาก็ค้นพบเช่นนี้กับวัตถุท้องฟ้าอื่น ๆ ซึ่งในเวลาต่อมาวัตถุท้องฟ้าเหล่านั้นเรียกว่าดาราจักร พอเขาสังเกตเนบิวลาตาแมว เขาได้ผลที่เปลี่ยนไปคือ พบเส้นสเปกตรัมเปล่งแสงออกมาเป็นจำนวนน้อย ในชั้นแรกก็สงสัยว่าเป็นธาตุปริศนาคล้ายฮีเลียม จนถูกตั้งชื่อว่า เนบิวเลียม (nebulium)
ครั้นต่อมาได้มีการศึกษาสเปกตรัมของแสงอาทิตย์ พบว่ามีฮีเลียม แต่ไม่พบเนบิวเลียม จนเฮนรี นอร์ริส รัสเซล (Henry Norris Russel) นักดาราศาสตร์ชาวอเมริกัน เสนอว่า "เนบิวเลียม" เป็นธาตุที่เราคุ้นเคยกันดี แต่อยู่ในสภาวะที่เราไม่ทราบ ต่อมาค้นพบว่าใจกลางของเนบิวลาดาวเคราะห์ (คือดาวแคระขาว) มีอุณหภูมิสูงมากแต่มีแสงจางมาก ขณะที่ชั้นนอกของดาวยักษ์แดงดวงเดิมขยายตัวออกสู่อวกาศเสมอ จนเกิดแนวคิดว่าเนบิวลาดาวเคราะห์เป็นจุดจบของดาวฤกษ์ที่มีมวลน้อย (ต่างกับซูเปอร์โนวาที่เป็นจุดจบของดาวฤกษ์ที่มีมวลมาก)
ทุกวันนี้เทคโนโลยีทางดาราศาสตร์ก้าวหน้ามาก ทำให้นักดาราศาสตร์ได้ศึกษาคลื่นแม่เหล็กไฟฟ้าที่เปล่งออกจากวัตถุท้องฟ้า ไม่เฉพาะแต่แสงที่มองเห็นและคลื่นวิทยุดังเช่นในอดีต การศึกษาเนบิวลาดาวเคราะห์ผ่านทางรังสีอัลตราไวโอเลตและรังสีอินฟราเรด ทำให้ทราบรายละเอียดต่าง ๆ ของเนบิวลา เช่น อุณหภูมิ ความหนาแน่น ฯลฯเป็นต้น
การเกิดเนบิวลาดาวเคราะห์

เนบิวลาดาวเคราะห์ เกิดเมื่อดาวฤกษ์ที่มีมวลน้อยหรือมวลปานกลาง เช่นดวงอาทิตย์ ได้เข้าสู่ระยะสุดท้ายที่จะเปล่งแสง สำหรับดาวฤกษ์ที่มวลมากกว่านี้ก็จะเกิดการระเบิด ซึ่งเรียกว่า มหานวดารา หรือซูเปอร์โนวา แทน
ช่วงชีวิตส่วนใหญ่ของดาวฤกษ์ก็คือ การส่องแสงสว่างอันเป็นพลังงานจากปฏิกิริยาฟิวชันในแกนกลางดาว ซึ่งหลอมไฮโดรเจนให้เป็นฮีเลียม พลังงานที่ได้นี้ยังช่วยต้านทานแรงโน้มถ่วงภายในดาว ทำให้ดาวทรงรูปอยู่ได้ พอเวลาผ่านไปหลายพันล้านปี เชื้อเพลิงของดาว คือไฮโดรเจน มีปริมาณลดลงเรื่อย ๆ จนหมดในที่สุด ทำให้ไม่มีพลังงานที่สามารถทานแรงโน้มถ่วงได้ ดาวจึงยุบตัวลงและมีอุณหภูมิสูงขึ้นมาก ในเวลาปกติ อุณหภูมิที่แกนของดาวฤกษ์โดยประมาณคือ 15 ล้านเคลวิน แต่เมื่อเกิดการยุบตัว อุณหภูมิภายในแกนอาจสูงถึง 100 ล้านเคลวิน เพื่อให้ดาวอยู่ในสภาพสมดุลอีกครั้ง เปลือกนอกของดาวก็ขยายตัวออกไปเช่นเดียวกับการขยายตัวของวัตถุเมื่อถูกความร้อน จากนั้นอุณหภูมิดาวก็จะลดลงเป็นอย่างมาก เรียกดาวฤกษ์ในระยะนี้ว่า ดาวยักษ์แดง (red giant) ทว่าแกนของดาวยังคงยุบตัวต่อไปและมีอุณหภูมิสูงขึ้นเรื่อย ๆ จนกระทั่งฮีเลียมหลอมตัวได้คาร์บอนกับออกซิเจน ในที่สุดแกนของดาวก็หยุดการยุบตัว
ปฏิกิริยาฟิวชันของฮีเลียมจัดเป็นปฏิกิริยาที่ไวต่ออุณหภูมิมาก นั่นคือ หากอัตราการเพิ่มของอุณหภูมิเพิ่มขึ้นมากกว่าสองเท่าของอัตราการเกิดปฏิกิริยาเพียงร้อยละสอง ก็จะเกิดการปลดปล่อยพลังงานมาก ทำให้แกนของดาวเกิดการหดตัวและขยายตัวสลับกัน จนในที่สุดพลังงานที่ได้นี้ก็จะทำให้ผิวนอกของดาวหลุดออกไปในอวกาศ และรังสีอัลตราไวโอเลตที่ปลดปล่อยออกมาจากแกนดาว ก็จะทำให้แก๊สที่หลุดไปนั้นแตกตัวเป็นพลาสมาและเปล่งแสงสีสันสวยงามออกมา
ความสำคัญ

เนบิวลาดาวเคราะห์ เป็นเครื่องจักรสังเคราะห์ธาตุที่สำคัญในจักรวาล นั่นคือ เนบิวลาดาวเคราะห์ช่วยสังเคราะห์ไฮโดรเจนและฮีเลียมให้เป็นธาตุหนักนานาชนิด เช่น คาร์บอน ไนโตรเจน หรือแม้แต่โลหะ ซึ่งสิ่งนี้เองที่กลายเป็นดาวฤกษ์และระบบสุริยะรุ่นถัดไป ตลอดจนเป็นพื้นฐานของการดำรงชีวิตของสัตว์บนโลกในเวลาต่อมา
NGC 6720 หรือเนบิวลาวงแหวน